Terje Ohnstad

Terje Ohnstad (født 21. juni 1951 i Bergen) er en norsk politiker for Arbeiderpartiet. Han er utdannet platearbeider.

Ohnstad var varaordfører i Bergen i perioden 2000–2003 og har vært medlem av Bergen bystyre i perioden 1988–1995 og fra 1999 til 2011. Han var Arbeiderpartiets gruppeleder i bystyret 1999-2003 og 2005-2011, og partiets byrådslederkandidat ved kommunevalget i 2007. Ohnstad var kommunalråd i Bergen kommune fra 2003 til 2011, som leder (2003-2007) og nestleder (2007-2011) av finanskomiteen i bystyret.Ohnstad Terje (A)  Bergen kommunes politikerregister

Han var i tilsammen 15 år distriktssekretær først for arbeidstakerorganisasjonen Norsk Jern- og Metallarbeiderforbund og senere for Fellesforbundet i Hordaland før han tok på seg folkevalgte oppgaver.

 Referanser 

Kategori:Ap-politikere i Hordaland
Kategori:Lokalpolitikere i Bergen
Kategori:Norske fagforeningspersoner
Kategori:Personer fra Bergen kommune
Kategori:Fødsler i 1951